**Тәрбие сағатының тақырыбы:** Саналы ұрпақ – жарқын болашақ!  
"Өз алдына ел болуға өзінің тілі, әдебиеті бар ел ғана жарай алатындығын біз ұмытпауға тиіспіз".  
(А. Байтұрсынұлы)  
**Тәрбие сағатының мақсаты:**   
Танымдық белсенділікті арттырып, өз пікірлеріңді тұжырымдап айтуға, еркін сөйлеуге, өзіне сенімді болуға үйрету.  
**Сабақтың әдісі:** сұрақ - жауап, топтау  
**Сабақтың көрнекілігі:** слайд,нақыл сөздер, суреттер,шарлар  
**Сабақтың барысы:**  
**1. Ұйымдастыру.  
1. Кіріспе сөз. Мұғалім сөзі.**

Жаңа оқы жылы атаулы оқиғаларға толы болады:

- 2019 жыл Қазақстанда Жастар жылы, ТМД-да – Кітап жылы деп жарияланды.

- 2020 жыл Абай Құнанбаевтың туғанына 175 жыл**.**

Келер жылы біздің елде Еріктілер жылы, ТМД-да – 1941-1945 жж. ҰлыОтан соғысындағы Жеңістің 75 жылдығы аталып өтеді.

Ал, балалар қос мереке құтты болсын!  
- Еліміз өркендей берсін!  
- Білімділер көп болсын!  
- Бейбітшілік күні жарқырай берсін!  
- Тәуелсіздігіміз баянды болсын!  
- Мәңгілік ел болайық! т. б.

Танымдық белсенділікті арттырып, өз пікірін тұжырымдап айтуға еркін сөйлеуге, өзіне сенімді болуға, өзгенің пікірін тыңдап, бір - бірін құрметтеуге үйренуіміз керек. Топтағы оқушылар түсінбегенін бір - бірінен сұрап, өзінің және топтағылардың намысын қорғау, бірлесіп еңбек ету, шешім қабылдау сияқты кұндылықтармен бірге сабақтан хабардар болып отыруға тиіссіздер.  
Сендер саналы, білімді азамат болып өсуі үшін өздеріңнің бірінші парыздарыңыз не деп ойлайсыңдар?  
1. Білім алу.  
2. Отанды сүю.  
3. Ана тілін сүю, құрметтеу,  
4. Ұлт жанды азамат болу.  
5. Атамекенді, туған жерді сүю.  
6. Денсаулығы мықты азамат болу.  
— Өздерің айтқандай, туған жерін, ата мекенің, тілін, дінін сүйіп, жақсы білім алып, халқына адал қызмет еткен кімдерді білесіңдер?  
Отан намысын қорғаған Әлия, Мәншүк сынды әпкелерімізді, ел Тәуелсіздігі үшін жас жандарын пида еткен Қайрат. Ләззат. Сәбира, Ербол тағы басқа аға - апаларымызды білеміз.

-1-

**Оқушыларға Отан, туған жер,туралы тақпақтарын айтқызу.**

**1-оқушы: Әділжан**

Отаным – қазақ елім, алға ұмтылған,

Өз елімде кезім жоқ сағым сынған.

Шалқыған ел шоқтығын көрсем деймін,

Бәсекелес елу елдің қатарынан.

**2-оқушы: Гүлсім**

Отаным менің - Қазақстан,

Ыстық қой сенің топырағын.

Орманын, көлін, бау-бағын,

Қастерлеген қазағым.

**3-оқушы: Айзере**

Отан – сенің ата-анаң,

Отан – досың, бауырың,

Отан – өлкең, астанаң

Отан – аудан ауылың.

**4-оқушы: Алдияр**

Кең жазық Отан мекенім,

Сен де өсіп көктедім

Сені қорғау парызым,

Мұны біліп өтемін.

**2. «Дарабоз» зияткерлік ойыны**І – «Бәйге»Әр бала бір сұраққа тез жауап  
береді. (8 сұрақ беріледі, әр жауап - бір ұпай.) Жауап берген оқушыларды смайликтер арқылы ұпай беру.  
1. Білім күні қай күн?  
2. Еліміз Тәуелсіздік алған күні?  
3. Желтоқсан құрбандары кімдер?  
4. ҚР - ның ата заңы қашан қабылданды?  
5. Астананың туған күні?

6. Біздің туда не бейнеленген?

7.Мемлекеттік рәміздерді ата ?

8. Қазір жылдың қай мезгілі ?

**Жауаптары:**1.(1 - қыркүйек)  
2.(1991ж. 16 желтоқсан)  
3.(Қайрат. Ләззат. Сәбира, Ербол)  
4.(1995ж. З0 тамыз)  
5.(6 – шілде)  
6.Ұлттық ою қошқар мүйіз, қыран бүркіт , күн   
7.Әнұран, Елтаңба, Ту

8.Күз

-2-

**Мұғалім сөзі** :

Білім де талпынсаң қонады. «Адамға ең бірінші білім емес, тәрбие берілуі керек, тәрбиесіз берілген білім – адамзаттың қас жауы, ол келешекте оның барлық өміріне апат әкеледі», - деген Әл –Фараби бабамыз.   
Ұшқыр ойға серік болсын шеберлік,  
Өз кезегін сайыскерлерге берелік.  
**ІІ – «Дода»**Жұмбақтың шешімін тауып, үш тілге аударып айтыңдар.

Әр жауапқа 1 - ұпайдан. Жауап берген оқушыларға смайликтер беру.  
 1. Қабат - қабат қаптама, Ақылың болса аттама. (кітап - книга - bооk )  
2. Жеті Қазынаның бірі, Адамды қорғап жүретін досы(ит - собакa - dog).  
3. Жүз теңгең болғанша, Жүз..... болсын. (дос - друг - friend)  
4. Тұмсығымен қозғалар,  
Соңынан аппақ із калар.(бор - мел - chalk  
5. Тіс жоқ өзінде, Сөзі бар ізінде.(қаламсап - ручка - реп)  
6. Сағат сайын қағылады, тек мектептен табылады. ( қоңырау - звонок - bеІІ)

**Мұғалім сөзі:**  Қандай талапты , білімді балаларсыңдар!!! Өте жақсы!! Қанекей, кім білім , Ата заң туралы тақпақтар біледі?

**5-оқушы:Аружан**

Мектеп - білім бұлағы,

Оқушы-оның шырағы.

Мектептен білім алып,

Азамат болып шығады.  
**6-оқушы: Ә.Ерасыл**

Ата заңым - тірегім  
Арман, үміт, тілегім  
Өрлеп, өскен бүгінгі -  
Өз Отаным, ұлы елім!

**7-оқушы: Кәусар**

Біз – еліміздің жас өркеніміз,  
Желді керген желкеніміз,  
Желбіретер көкте туын  
Біз - еліміздің ертеңіміз!

**Мұғалім сөзі:**

Сонымен балалар, дүниенің сырын білуге есік ашатын алтын кілт - білім. Дана бабаларымыз «Күш – білімде, білім - кітапта» немесе «Мұхит басы - бұлақ, білім басы - кітап» деп бекер айтпаған. Ел болып еңсесін көтерген егеменді еліміздің ертеңіміз – сіздерсіздер жас ұрпақ.   
 Ерінбей оқу мен талмай іздену арқылы рухани жетіліп білім нәрімен сусындаған адам қашанда халқының ықыласына бөленеді. Асыл мұратына, арман мақсатына білім арқылы жетеді. Сіздер білімді тәрбиелі, өнерлі болып өсуі үшін данышпан бабаларымыз жазып қалдырған ғибрат пен өнегеге толы кітаптарды, ақын жазушылардың шығармаларын көп оқуларың керек.

-3-

«№1 Жамбыл атындағы орта мектебі » МКМ

**Тақырыбы: Саналы ұрпақ- жарқын болашақ!**

/Тәрбие сағаты/

1 «Ә»сынып жетекшісі : Сатова М.Т

2019-2020 оқу жылы